
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Pc/30/2026 8826201341 19. 08. 2026 JUDr. Martina Melníková ECLI:SK:OSVT:2026:8826201341.2
Uznesenie Okresný súd Vranov nad Topľou v právnej veci navrhovateľky - matky: A. B., nar. XX.XX.XXXX, bytom C. XXX/XX, XXX XX D., proti zomrelému domnelému otcovi: neb. E. F., nar. XX.XX.XXXX, naposledy bytom C. XXX/XX, XXX XX D., zomr. XX.XX.XXXX, za účasti maloletého dieťaťa: mal. G. B., nar. XX.XX.XXXX, bytom pri matke, o určenie otcovstva, takto rozhodol: I. Konanie z a s t a v u j e. II. Žiaden z účastníkov n e m á
n á r o k na náhradu trov konania. odôvodnenie:
1. Navrhovateľka sa podaným návrhom doručeným súdu dňa 21.07.2026 domáhala vydania rozhodnutia, ktorým by súd za otca maloletého G. B., nar. XX.XX.XXXX určil E. F., nar. XX.XX.XXXX a zomrelého dňa XX.XX.XXXX. 2. Navrhovateľka dňa 19.08.2026 po poučení o podaní neúspešného návrhu zobrala svoj návrh späť v celom rozsahu. 3. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa čl. 12 CMP, súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania účastníkov konania a iných osôb 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. Vzhľadom na to, že navrhovateľka zobrala svoj návrh späť v celom rozsahu z dôvodu, že v danej veci je najprv potrebné podať návrh na ustanovenie opatrovníka domnelému zomrelému otcovi, pričom samotný návrh účastníkom konania nebol doručený, v súlade so zásadou podľa § 12 CMP bez doručenia späťvzatia návrhu na vyjadrenie súd konanie zastavil.
9. O trovách konania súd rozhodol v zmysle § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. 10. Vzhľadom k vyššie uvedenému súd rozhodol tak ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde Vranov nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

